8.7.2000 De Europæiske Fællesskabers Tidende L 168/13 KOMMISSIONENS FORORDNING (EF) Nr. 1492/2000 af 7. juli 2000 om fravigelse af forordning (EF) nr. 2799/1999 om gennemførelsesbestemmelser til Rådets forord- ning (EF) nr. 1255/1999 for så vidt angår ydelse af støtte til skummetmælk og skummetmælks- pulver bestemt til foderbrug og salg af sådant skummetmælkspulver KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), ændret ved forordning (EF) nr. 1040/ 2000 (?), særlig artikel 10 og 15, og ud fra følgende betragtninger: (1) I henhold til artikel 5, stk. 1, i Kommissionens forord- ning (EF) nr. 2799/1999 af 17. december 1999 om gennemførelsesbestemmelser til forordning (EF) nr. 1255/1999 for så vidt angår ydelse af støtte til skum- metmælk og skummetmælkspulver bestemt til foderbrug og salg af sådant skummetmælkspulver (?), senest ændret ved forordning (EF) nr. 1421/2000 (?), er ydelsen af støtte til skummetmælk og skummetmælkspulver, der forarbejdes til foderblandinger, betinget af, at det frem- stillede produkt indeholder en minimumsmængde på 50 kg pulver pr. 100 kg færdigvare. Udviklingen i markedssituationen for skummetmælkspulver berettiger til, at ovennævnte tilsætningsprocent nedsættes midlerti- digt. (2) De i denne forordning fastsatte foranstaltninger er i overensstemmelse med udtalelse fra Forvaltningsko- mitéen for Mælk og Mejeriprodukter — UDSTEDT FØLGENDE FORORDNING: Artikel 1 Uanset artikel 5, stk. 1 og 2, i forordning (EF) nr. 2799/1999 fastsættes den i stk. 1, litra a), nr. i), omhandlede minimums- mængde til 35 kg, og det i stk. 2, andet afsnit, omhandlede indhold til 30 kg for foderstoffer fremstillet mellem den 1. juli 2000 og den 31. december 2000. Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende. Den anvendes fra den 1. juli 2000. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. juli 2000. På Kommissionens vegne Franz FISCHLER Medlem af Kommissionen () EFT L 160 af 26.6.1999, s. 48. () EFT L 118 af 19.5.2000, s. 1. (') EFT L 340 af 31.12.1999, s. 3. () EFT L 161 af 1.7.2000, s. 36.